text: Джей Ло със скандален тоалет за снимките на най-новия си клип - СНИМКИ - Flashnews
  четвъртък, 23 май, 16:28
  Начало Без категория Джей Ло със скандален тоалет за снимките на най-новия си клип –...
  Джей Ло със скандален тоалет за снимките на най-новия си клип – СНИМКИ
  Обновена: 16.11.2018, 10:44
  Дженифър Лопес винаги е била смятана за модна икона и въплъщение на стилно облечена жена. Сега обаче тя е на път да лансира нова вълна, която никак не се понрави на пуританите зад Океана.
  Джей Ло се появи за снимките на най-новия си клип в доста странен панталон
  И ако си мислите, че от него просто се вижда бельото на певицата, то грешите. Всъщност това е ефект на самата дреха, а "прашките" са просто пришити към панталона.
  Разбира се, Джей Ло би могла да си позволи подобно артистично залитане, още повече, че на 49 години тя е в топ форма и слага в малкия си джоб и 18-годишните девойки. Наскоро тя сподели, че полага изключителни грижи за тялото си и това си личи. Освен, че тренира всеки ден, Дженифър не пие кофеинови напитки и алкохол и си ляга в 10 вечерта.
  Големият въпрос сега е дали като трендсетър тя ще направи подобни тоалети модерни и дали те ще залеят улиците, както обикновено се случва.
  На снимачната площадка на новото видео на Лопес бе забелязан и Диджей Калед, с когото певицата си партнира от известно време. Според свидетели той за малко да си счупи врата, заглеждайки Дженифър докато снимали. И кой може да го упрекне?